Win32 Window Minimal - CodeProject 10,550,968 members (41,472 online) CodeProject::Workspaces
Last Visit: 31-Dec-99 18:00 Last Update: 19-Apr-14 4:40Refresh12345 Next » Wildcard string compare (globbing) - CodeProject 10,884,226 members (124,984 online)
Last Visit: 31-Dec-99 18:00 Last Update: 22-Sep-14 19:06Refresh123 Next » Boer bekommerd oor Optimum-gesloer | Netwerk24
Deur Werner Beukes 02 April 2019 07:08
“Die voortslepende onsekerheid oor die toekoms van die Optimum-steenkoolmyn in Mpumalanga het ’n negatiewe uitwerking op nie net die mynbou nie, maar ook die landbousektor.”
So sê Danie van Wyk, ’n boer van die omgewing, wat Maandag moes toekyk hoe oproerige mynwerkers hooibale op ’n naburige plaas aan die brand gesteek het.
Die myn het voorheen steenkool aan Eskom se Hendrina-kragstasie in Mpumalanga gelewer.
“Tot tyd en wyl dié hele affêre afgehandel is, moet boere op hete kole sit oor wat volgende gaan gebeur,” het ’n omgekrapte Van Wyk aan Netwerk24 gesê. Hy sê hy vrees dat sy mielielande ook onder brandstigting kan deurloop.
Tot tyd en wyl dié hele affêre afgehandel is, moet boere op hete kole sit oor wat volgende gaan gebeur.
“Ek verstaan dat die mynwerkers ontevrede is, maar die onsekerheid plaas ’n stremming op almal. Die myn moet so gou as moontlik weer op dreef kom, nie net vir die noodsaaklikheid van energiesekerheid in die land nie, maar ook sodat ons boerderye onverstoord kan voortgaan,” het Van Wyk gesê.
Die myn, wat in sakeredding is, lewer sedert 2018 geen steenkool nie. Werklose mynwerkers het verlede maand ’n dringende beroep op Gwede Mantashe, minister van mineralebronne, gedoen om by die situasie in te gryp. Mantashe het vroeër vanjaar op die Mynbou-indaba in Kaapstad gesê dat mynbou “nie in ’n vakuum bestaan nie, maar met ander ekonomiese sektore moet saamwerk en ook met die gemeenskappe waarin dit bedryf word”.
Volgens Bouwer van Niekerk, prokureur vir die sakeredders, is die Optimum-myn nie behoorlik in stand gehou in die tydperk toe dit deur die omstrede Gupta-familie bestuur is nie. “Dit is die rede hoekom die myn en verskeie ander Gupta-bates in 2018 in sakeredding geplaas is,” sê Van Niekerk.
Optimum se sakeredders het die konsortium Project Halo as kopers van die myn aangewys. Project Halo het ’n bod van R3,6 miljard vir die bates ingedien. Die staat se mynmaatskappy, African Exploration Mining and Finance Corporation (AEMFC), en sy vennoot die Lurco-groep maak ook sterk aanspraak op die myn.
Eskom en Centaur Mining, die grootse krediteure, se eise maak 75% van die totale eise teen die myn uit.
Meer oor: Plaas | Brande